钦定古今图书集成/明伦汇编/氏族典/第040卷 > 《凌迪知万姓统谱》 > 庞参
## 钦定古今图书集成/明伦汇编/氏族典/第040卷 > 《凌迪知万姓统谱》 > 庞参

按《后汉书庞参传》：“参字仲达，河南缑氏人也。初仕郡，
未知名，河南尹庞奋见而奇之，举为孝廉，拜左校令，
坐法轮作若卢。永初元年，凉州先零种羌反畔，遣车
骑将军邓骘讨之。御史中丞樊准上疏荐参，邓太后
纳其言，即擢参于徒中，召拜谒者，使西督三辅诸军
屯。拜汉阳太守，抑强助弱，以惠政得民。元初元年，迁”
护羌校尉，畔羌怀其恩信。明年，先零羌豪僣号“北地”，

守。永建元年，迁度辽将军。四年，入为大鸿胪。尚书仆
射虞诩荐参有宰相器能。顺帝时，以为太尉，录尚书
事。后参夫人疾，前妻子投于井而杀之。洛阳令祝良
案实其罪，乃上参罪，遂因灾异策免。阳嘉四年，复为
太尉。永和元年，以久病罢，卒于官。